ΓΡΑΠΤΗ ΕΡΩΤΗΣΗ E-2158/01

υποβολή: Salvador Garriga Polledo (PPE-DE) προς την Επιτροπή

(19 Ιουλίου 2001)

Θέμα: Θέση της Επιτροπής ως προς τα εμπόδια που δημιουργούν ορισμένα κράτη μέλη στο θέμα της ελευθέρωσης των αγορών

Ορισμένα κράτη της Κοινότητας επιβραδύνουν τις εν εξελίξει στην ΕΕ διαδικασίες ελευθέρωσης των αγορών, όπως η Γερμανία και η Γαλλία στον τομέα της ενέργειας.

Η Γαλλία λ.χ. διατηρεί δύο κρατικά μονοπώλιαπό κρατικό έλεγχο, αμφότερα σε πλήρη διαδικασία επέκτασης προς άλλες ευρωπαϊκές επιχειρήσεις που λειτουργούπό καθεστώς ελευθέρωσης έναντι των μονοπωλίων, και τούτο με την σύμφωνη γνώμη της Ευρωπαϊκής Ένωσης.

Ειδικώς όσον αφορά την εν λόγω σύμφωνη γνώμη, διατυπώνονται έντονα ερωτήματα ως προς το γεγονός ότι η Επιτροπή δεν λαμβάνει σαφή και καθαρή θέση επί του θέματος, με την εφαρμογή μέτρων κατά των χωρών που επιβραδύνουν τις διαδικασίες ελευθέρωσης των αγορών.

Μπορεί να αναφέρει η Επιτροπή πως σκοπεύει να αντιδράσει έναντι των περιοριστικών αυτών πρακτικών τις οποίες εφαρμόζουν επί του θέματος διάφορα κράτη μέλη της Ευρωπαϊκής Ένωσης·

Απάντηση της κας de Palacio εξ ονόματος της Επιτροπής

(6 Σεπτεμβρίου 2001)

Η Επιτροπή συμμερίζεται τον προβληματισμό που εξέφρασε το Αξιότιμο Μέλος του Κοινοβουλίου όσον αφορά τιςφιστάμενες ανισότητες στο βαθμό φιλελευθεροποίησης που έχει επιτευχθεί στον ενεργειακό τομέα. Ανταποκρινόμενοι στον ως άνω προβληματισμό, κατά τη συνεδρίαση της 20ής Ιουνίου 2001, η Επιτροπήπογράμμισε ότι η πλέον αποτελεσματική και κατάλληλη μέθοδος των ανισορροπιών που παρατηρούνται κατά το άνοιγμα των αγορών, και των συνακολούθων αυτών στρεβλώσεων του ανταγωνισμού είναι η ταχεία έγκριση εκ μέρους του Συμβουλίου και του Κοινοβουλίου των προτάσεων που διατυπώθηκαν τον Μάρτιο του 2001 για την ολοκλήρωση της ελευθέρωσης των ενεργειακών αγορών της Κοινότητας(1).

Όσον αφορά τις διαφορές στο βαθμό της απελευθέρωσης του ενεργειακού τομέα, η Επιτροπή θεωρεί ότι θα πρέπει να αντιμετωπιστούν με την ταχεία έγκριση εκ μέρους του Συμβουλίου και του Κοινοβουλίου των προτάσεων που διατύπωσε η Επιτροπή τον Μάρτιο του 2001 για την περαιτέρω φιλελευθεροποίηση των ενεργειακών αγορών (πλήρης ανταγωνισμός από 1ης Ιανουαρίου 2003 για την ηλεκτρική ενέργεια που δεν είναι εγχώρια, πλήρης ανταγωνισμός για το μη εγχώριο φυσικό αέριο από 1ης Ιανουαρίου 2004 και πλήρης ανταγωνισμός μεταξύ των πελατών (συμπεριλαμβανομένων των εγχωρίων) από 1ης Ιανουαρίου 2005(2).

Η Επιτροπή συμφωνεί ότι για την αντιμετώπιση των στρεβλώσεων του ανταγωνισμού και των ανισοτήτων βραχυπρόθεσμα πριν από την έγκριση των προτάσεων για την περαιτέρω φιλελευθεροποίηση θα πρέπει:

- να παρακολουθούνται τα κράτη μέλη ώστε να εξασφαλίζουν την έγκυρη και δέουσα εφαρμογή τωνφιστάμενων οδηγιών που έχουν ως αντικείμενο την απελευθέρωση της αγοράς ηλεκτρικής ενέργειας και φυσικού αερίου

- και να εξασφαλιστεί ότι εφαρμόζονται πλήρως στον ενεργειακό τομέα οι κανόνες του ανταγωνισμού που προβλέπει η συνθήκη ίδρυσης της Ευρωπαϊκής Κοινότητας. Ιδίως, η Επιτροπή θα εξακολουθήσει να εφαρμόζει τους κανόνες των συνθηκών όσον αφορά τις περιοριστικές επιχειρηματικές πρακτικές και την κατάχρηση της δεσπόζουσας θέσης στην αγορά για την αντιμετώπιση των περιορισμών και των στρεβλώσεων που παρεμποδίζουν την ανάπτυξη ανταγωνισμού στον τομέα του εφοδιασμού καθώς και της διάκρισης κατά την πρόσβαση στα δίκτυα, να αναλύει κάθε κρατική ενίσχυση που χορηγείται προς τις επιχειρήσεις ηλεκτρικής ενέργειας και φυσικού αερίου (συμπεριλαμβανομένων των κρατικών ενισχύσεων στον πυρηνικό τομέα) και να εφαρμόζει τους κανόνες του ανταγωνισμού ώστε να μην περιορίζεται το δικαίωμα των καταναλωτών να επιλέγουν τον φορέα εφοδιασμού της αρεσκείας τους. Χαρακτηριστικά παραδείγματα αναλόγων περιπτώσεων που αντιμετώπισε η Επιτροπή κατά την τελευταία διετία αποτελούν οι παρεμβάσεις κατά της κοινής πώλησης (π.χ. GFU και EDF/CNR) ενισχύσεων των δεσποζουσών θέσεων μέσω συγχωνεύσεων (π.χ. VEBA/VIAG, EDF/EnBW), της προνομιακής πρόσβασης στα δίκτυα (π.χ. Δανίας/Γερμανίας και Γαλλίας/Ηνωμένου Βασιλείου), των συστημάτων μη ανακτήσιμων δαπανών και των συστημάτων που αποσκοπούν στη δέσμευση σημαντικών πελατών (Gas Natural/Endesa).

Σε περίπτωση που θα πρέπει να καθυστερήσει η έγκριση των προτάσεων που αφορούν την περαιτέρω ελευθέρωσή των αγορών ενέργειας, η Επιτροπή θα εξέταζε το ενδεχόμενο να εκδώσει μόνη της αποφάσεις ή και οδηγίες, βάσει του άρθρου 86, παράγραφος 3, της συνθήκης ΕΚ, προκειμένου να αρθούν ενδεχόμενες στρεβλώσεις του ανταγωνισμού λόγω της διαφοράς επιπέδου φιλελευθεροποίησης στις νέες αγορές. Ανάλογο μέτρο ήτοι η έγκριση εκ μέρους της Επιτροπής οδηγιών που απευθύνονται στα κράτη μέλη βάσει του άρθρου 86, παράγραφος 3, της συνθήκης ΕΚ έχει ήδη ληφθεί στον τομέα των τηλεπικοινωνιών.

(1) COM(2001)125 τελικό.

(2) IP/01/356.